Laki kihlakunnanoikeuksien käräjähuoneista
Suomen asetuskokoelma 241/1925.

L a k i

kihlakunnanoikeuksien käräjähuoneista.

Annettu Helsingissä 17 päivänä heinäkuuta 1925.

___

    Eduskunnan päätöksen mukaisesti säädetään täten:

1 §.

Manttaaliin pannun maan omistajain velvollisuus käräjäkartanon rakentamiseen ja kunnossapitoon tai käräjähuoneiden hankkimiseen muulla tavalla lakkautetaan tammikuun 1 päivästä 1926, ja on käräjähuoneet siitä alkaen hankittava ja kunnossapidettävä valtion toimesta ja kustannuksella.

2 §.

Jos käräjähuoneista on tehty vuokrasopimus, jossa sovittu vuokra-aika jatkuu 1 §:ssä mainittua ajankohtaa pidemmälle, suorittaa valtio sanotusta ajankohdasta lähtien sopimuksessa määrätyn korvauksen.

3 §.

Tarkemmat säännökset tämän lain toimeenpanosta annetaan asetuksella.

Tätä kaikki asianomaiset noudattakoot.

Helsingissä 17 päivänä heinäkuuta 1925.

Tasavallan Presidentti

LAURI KR. RELANDER.

V. t. oikeusministeri, Pääministeri Antti Tulenheimo.

</div>

Katso myös
Asetus käräjähuoneistoista
Asetus käräjähuoneistoista (1945)
Asetus tuomiokuntien kanslia- ja käräjähuoneistoista

Lakitekstit